पाएं अपने शहर की ताज़ा ख़बरें और फ्री ई-पेपरडाउनलोड करें
मेडिक्लेम बीमा पॉलिसी धारकों को अब अपने कोरोना के इलाज के लिए दावों को लेकर इधर-उधर भटकना नहीं पड़ेगा। बीमा विनियामक विकास प्राधिकरण (इरडा) ने देश की सभी आम बीमा कंपनियों को हिदायत दी है कि वे अपने सभी तृतीय पक्ष प्रशासक (थर्ड पार्टी एडमिनिस्ट्रेटर्स) को निर्देश दें कि कोरोना के कैशलेस इलाज के लिए भर्ती बीमाधारी रोगियों के अस्पताल में होने वाले संभावित खर्चे के संबंध में अस्पताल से कागजात मिलने के एक घंटे के भीतर दावों के निपटान के संंबंध में सूचित करेंगे। रोगी को अस्पताल से डिस्चार्ज किए जाने पर भी यही निर्देश लागू रहेंगे। इरडा ने यह निर्देश दिल्ली उच्च न्यायालय के अंतरिम आदेश के बाद जारी किए हैं। इरडा के इस निर्देश के बाद देश भर के लाखों मरीजों को राहत मिलेगी। अभी तक अस्पताल वाले चिकित्सकीय व्यय का पूर्ण भुगतान नहीं होने तक रोगी को डिस्चार्ज नहीं करते थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn